**Invitaţie**

**Prezentarea programelor Fundației Humboldt în România**

Sunteți invitați să participați la seminarul de prezentare a programelor de burse de cercetare ale Fundației Alexander von Humboldt (Germania), ce va fi susținut de doamna Ruxandra Cosma vineri, 23 februarie, ora 12.00, în cadrul Bibliotecii digitale, Bd. Mamaia 126.

Programele se adresează mai multor etape de parcurs academic: doctoranzilor şi tinerilor colegi pentru burse postdoctorale (până în 4 ani de la susținerea tezei de doctorat), profesorilor si cercetătorilor cu experiența (până în 12 ani de la susținerea tezei).  Referitor la cei care au depăşit 12 ani de la susținerea tezei de doctorat, programul asigură premii care sunt acordate prin nominalizare din partea unui coleg profesor/cercetător german ori institut german pentru activitatea de cercetare. Nu există cote de ţară, nici de disciplină. Cunoașterea limbii germane este un plus, dar nu este necesară.

Doamna Ruxandra Cosma este conferențiar în cadrul Facultății de Litere a Universităţii din București şi un promotor al programelor Fundației Humboldt în România.

Persoane de contact:

Prof. univ. dr. Mihai Girtu şi Conf. univ. dr. Alina Buzatu

**Biroul de presă al Universităţii „Ovidius” din Constanţa**

**20 februarie 2018**

<http://www.univ-ovidius.ro/>